PÖÖRDEPUNKT
Tere tulemast! Mina olen Muyiwa ja tore, et olete meiega.
Tahaks siinkohal tänada kõiki, kes mind nii armuliselt on vastu võtnud
peale seda, kui selle saate juhtimise üle võtsin.
Teie headus on õnnistanud mind ja ma tahan vastata samaga.
Kas olete märganud, et paljud saated, raamatud jms.
räägivad sellest, kuidas parendada oma suhteid
abielus, lapsevanematena, paaridena või lihtsalt sõpradena.
Meie produtsent Erica rääkis ühe Nigeeria pastoriga aga sellest,
kuidas parendada üht kõige olulisemat suhet, mis meil on?
Täna tahame rääkida vaimulikust kasvust.
Tihti inimesed annavad oma elu Jeesusele, aga ei tea, mida edasi teha.
Piibel ütleb Ef.4:11, et Jumal on andnud kogudusele 5 teenimisandi.
Üks neist on õpetaja.
Uuestisündinud kristlane peaks leidma endale koguduse,
kus õpetatakse Jumala Sõna.
Samas aga peaks ta ka ise Piiblit uurima, sest see aitab kasvada.
Kuidas aga praktiliselt rakendada Jumala Sõna oma ellu?
Selleks on mitmeid võimalusi. Markuse 11:25 räägib andestusest.
Elus leidub ikka keegi, kes sulle haiget teeb.
Me kõik teeme kellegile haiget - kas siis tahtlikult või tahtmata.
Paljud aga ei tea, kuidas sellest emotsionaalselt lahti lasta.
Seega andestust peab harjutama, sest Jumal on öelnud,
et kui meie ei andesta teistele, ei saa ka Tema meile andeks anda.
Seega pead õppima pidevalt andestama,
sõltumata sellest, kui suurt valu sa ka ei tunne.
Sest muidu ei andesta Jumal ka sulle.
Seetõttu lase "süüdlane" vabaks ja tee rahu nimel, mis iganes tarvis.
Samas ei tähenda aga andestus seda,
et pead tolle inimesega kangesti semu olema.
Palju sõltub ka sellest, mis sulle tehti.
Ühtlasi soovitate lugeda Õpetussõnu nii palju, kui võimalik. Miks?
Õpetussõnades on palju pärleid rääkimise, kuulamise, suhete jm.kohta.
"Elu ja surm on keele võimuses" "Ärgu lahkugu see sõna su huulilt..."
"Usalda Jumalat kõigest südamest ja ära toetu omaenese mõistusele."
"Kes leiab naise, leiab õnne."
Nii et väga praktilised mõtted, mida kusagilt mujalt ei leia.
"Ärgu lahkugu see Sõna sinu suust, vaid mõtle sellele päeval ja öösel."
Nii et kohandades oma elu Jumala Sõnaga, käib su käsi hästi
ja elu laabub kenasti.
Nii et mõtiskle selle üle, kirjuta üles, jäta meelde - see kõik aitab kasvada.
Järgmine: loo ise võimalusi ja ära oota, millal need sülle kukuvad.
See ei tundu just eriti vaimulik?
Jeesus ütles, et selle maailma lapsed on targemad kui Kuningriigi omad,
sest nad oskavad luua ja haarata kinni võimalustest.
Jumal aga tahab, et me teeksime seda sama.
Aga kuidas? Kirikutes öeldakse ikka, et tuleb oodata Jumala järele.
Oodates võid aga midagi maha magada nii et kuidas seda tasakaalustada?
Selles asja mõte ongi!
Jumala järgi ootamine ei tähenda mitte midagi tegemist.
Heebrea ja kreekakeelne tähendus "ootamisele" tähendab teenida Jumalat.
Piibelgi ütleb, et mis iganes vajab tegemist - tee seda!
Seega kõik taandub tasakaalule.
Piiblis on öeldud, kui oluline on jagada õigesti tõe sõna.
Seetõttu ei saa võtta mõnda piiblisalmi ja teha sellest oma õpetust.
Ehk siis salm "Ole julge ja oota Issandat"
ei tähenda lihtsalt käed rüpes istumist.
Kui vajad tööd, pead seda otsima.
Ei saa vaid "oodata Jumalat" ja seda, et keegi sulle ise helistaks.
Nii et Jumala sõnu tuleb õigesti mõista.
Jeesus käis Samaarias, kuhu juudid iialgi ei läinud.
Aga Jeesus teadis, et seal on naine, kes peab päästetud saama.
Temast sai suurim evangelist, sest ta rääkis kõigile oma meestele,
kuidas Jeesus ei tahtnud teda tema ihu ega millegi muu pärast.
Ta kutsus neid Jeesuse juurde, kuna Jeesus oli läinud Samaariasse
ja loonud olukorra, millest sündis esimene paganast evangelist.
Meie aeg on läbi, kuid me paneme need mõtted oma kodulehele üles.
Suur tänu tulemast ja loodame, et kohtume veel!
Tutvumaks lähemalt nende mõtetega külastage meie kodulehte:
Peale pausi lugu mehest, kes vaid hetkega vabanes 15.a. kestnud vihast.
"Kes valmistab maale vihma, kes laseb tärgata rohu mägedele."
"Issandal on hea meel neist, kes teda kardavad,
kes loodavad tema helduse peale." Psalmid 147
Tere tulemast tagasi! Keegi ütles kord, et:
"Sellest, kes teab, mis on valu, saab hea kirjanik!"
Tõusev hip-hopi täht Nigel Anderson teab seda liigagi hästi.
Tema sügavad lauluriimid lähtuvad valust,
mis põhjustatud alkohoolikust ja narkomaanist isa tõttu.
Nigel kasutas aastaid oma muusikat selleks, et oma viha välja elada.
Kord oli tal võimalus päästa kogu see viha mehe vastu välja,
kes oli talle nii palju valu põhjustanud.
Mida ta tegi? Vaadake.
Ta nimetab end legendiks, olles tõusnud muusikaorbiidile 2009.a.,
mil ta võitis parima meesräppari tiitli Noorte Gospeli Meelelahutusgaalal.
Tema pärisnimi on Nigel Andersson ja ta käis lapsena alati kirikus,
kuid tema kodune olukord oli kaugel rahust.
Mu isa oli alkohoolik, kes tarbis ka uimasteid.
Ema püüdis seda varjata mu eest, kuid kui isa pilves koju tuli,
oli ta ema suhtes emotsionaalselt vägivaldne.
Ema püüdis küll seda abielu päästa...
...kuid vaatamata ema püüdlustele,
miski ei muutunud ja ta otsustas lahkuda.
Ema ei tahtnud jääda suhtesse, kuna kartis mu elu pärast.
Järgneva 15.a. jooksul nägi Nigel vaevu oma isa
ja viha ning kibedus kasvasid ta südames.
Enamus inimesi teadsid mind kui head ja lahedat kutti,
aga seesmiselt olin hääbumas, kuna valu oli nii suur.
Valu leevendamiseks hakkas ta jooma ja ringi tõmbama.
Isa hoolimatus ja valed tegid väga haiget
ja ma otsustasin, et teen oma eluga, mida ise tahan.
Ja ta hakkas muusikat tegema.
Avastasin, et mul on rütmitunne ja ma oskan hästi luulet kirja panna.
Sukeldusin üleni muusikasse, räppides kõigest ja kõigist.
Nigel tahtis tagada hea elu iseendale ja oma perele,
mida töö leidmine finantsvallas ka võimaldas.
Sattusin firmas väga mõjuka isiku tiiva alla
ja ametikõrgendus ning kuulsus tulid kiiresti.
Tundsin, et olen täiega tegija!
Kui aga ülemus pettusega vahele jäi, läks Nigel põhja ühes temaga.
Ta jäi taaskord ilma nii tööst kui ka eeskujust.
Kui sa lõpuks mõistad, et sinuga on manipuleeritud
ja sa oled täitnud kellegi teise taskuid,
saad aru, et sind on jälle petetud.
Peagi peale seda sai ta kirja oma isalt, kes kutsus teda lõunale.
Ma ei teadnud, mida teha,
aga teadsin, et tahan maksta kätte valu eest, mida ta oli põhjustanud.
Lähenesin talle selja tagant ja pisarad tõusid mu silmi...
Kuid siis pöördus see kõik vihaks ja ma tahtsin kätte maksta.
Mõtlesin, et virutan talle täiega, aga kui ta ringi pööras
nägin enda ees 50-ndates meest, kes nägi välja nagu 80.aastane.
Ja ta ütles: "Anna andeks!"
Ja mu viha sulas hetkega kaastundeks.
Ütlesin, et andestan talle.
Esimest korda elus kogesin midagi, mida teine kogeda võis.
Nigeli isa suri vaid mõni kuu hiljem.
Nigel hakkas mõtlema, mis saab peale surma
ja otsima vastuseid Jumalalt.
Otsustasin teada saada, kes see Jumal selline on, mistõttu hüüdsin ta poole:
"Ma vajan Sind, mistõttu kui oled olemas, vasta mulle!"
Nigel andis oma elu Jumalale
ja korraga avanesid uksed muusikamaailma.
Jumal viis mind kokku erinevate inimestega
ja ma nägin, kuidas Jumal tegi sama mulle, mida teistelegi.
Tänaseks on Nigel abielus ja nad ootavad oma esimest last.
Kuigi mul endal polnud isa, tean, et minust saab tänu Jumalale hea isa.
Ta annab meile kõik, mida vajame,
täiendades seda lisaboonustega, mida me pole äragi teeninud.
Lihtsalt ütlemaks: "Ma armastan sind!"
Peale pausi lugu mehest, kellel oli nii tugev sõltuvus,
et ta hakkas lõikuma omaenese ihu.
Jääge meiega.
"Aga õigete rada on otsekui valgusepaistus,
mis muutub üha selgemaks, kuni päev on saabunud." Õpetussõnad 4:18
Järgmine lugu räägib õudusest ja sellest pääsemisest.
Selle mehe narkosõltuvus pani teda väärkohtlema omaenese ihu 25 aastat,
kus ta halvimatel aegadel lõikus end saamaks retseptiravimit.
Kevin oli täielikult hävitamas end, kuni üleloomuliku sekkumiseni.
Te olete arreeteeritud! - Isa, mis juhtus? Mis toimub?
Kevini maailm varises kokku, kui ta isa ta oma silme all vahistati.
Kevin ei näinud teda enam kunagi ega teadnud, milles teda süüdistati.
Nähes, kuidas mu isa ära viidi, sain väga vihaseks.
Ma ei mõistnud, mis tegelikult toimub ja ma ei suutnud end kontrollida.
Nii et viha hakkas pulbitsema mu sees.
Kevin oli emotsionaalne ahervare, elades end välja kõige ettejuhtuva peal.
Hakkasin asju lõhkuma ja katki rebima.
Minu sees oli meeletu viha, mis vajas välja saamist.
Peagi leidis ta endale uue maandamisviisi - enese lõikumise.
Ma isegi ei tea, miks ma seda tegin? Võimalik, et tähelepanu pärast,
sest ma polnud kunagi saanud isa tähelepanu, kuna teda ju polnudki.
Ta hakkas ka jooma ja uimasteid tarbima.
Mulle meeldis neist saadav tunne, sest valu isa puudumise pärast hajus.
Ma ei tundnud enam valu, viha ega elu mõttetust.
Ta alustas marihuaanaga, aga jätkas hiljem kõigega, mis ette jäi,
elades alko -ja narkouimas.
Siis aga avastas ta retseptiravimid.
Ma valetasin, varastasin - ka perelt ja käisin arstilt arsti juurde.
Nad kirjutasid sulle enam-vähem seda, mida tahtsin
ja ma sain sisuliselt sama kauba, mis tänaval, ainult et seaduslikult.
Kevini emotsionaalne ebastabiilsus ja meeletu vajadus uimastite järele
viisid ta üle piiri.
Mul tekkis idee võtta jõhvsaag ja lõigata maha üks oma sõrmedest.
Enne aga tuimestasin selle ühe rohuga, et mitte tunda valu.
Nii et esimest korda lõikasin ma maha oma nimetissõrme,
läksin reanimatsiooni ja sealt edasi opilauale.
See kattis mõneks ajaks mu kangete ravimite vajaduse.
Kuid ta ei piirdunud ainult sõrmega.
Aastate jooksul lõikas ta elektrinoaga läbi oma achilleuse kanna,
mis peale paranemist uuesti läbi lõigatud sai.
Ta lõikas läbi oma parema põlveõndla, parema käe sõrmekõõlused
ja keskmise sõrme ülaosa.
Ta vigastas ka oma suurt varvast nii, et see tuli amputeerida.
Kõik vaid selleks, et saada retseptiravimeid ja rohkesti.
Olin füüsiliselt sõltuvuses - kui ma neid ei saanud, hakkas paha.
Peavalud, higistamine, iiveldus, igasugu valud jms.
Ainukene leevendus olid ravimid,
sest mida enam neid tarbisin, seda vähem valu tundsin.
Kuid siis kohtas Kevin Louanni ja võttis end kokku, et abielluda temaga.
Kuid Louann sai peagi jälile, millega Kevin tegeleb.
Ta sai tasapisi teada minu sõltuvusest ja enese vigastamistest.
Kuigi püüdsin algul seda kõike varjata, siis kuidas sa varjad teatud vigastusi,
komberdamist või kukkumist.
Olukord läks üha hullemaks.
Hakkasin nägema ja kuulma imelikke asju.
Teadsin, et asi pole õige ja usun, et tegu oli deemonitega.
Kevin muutus veelgi vägivaldsemaks.
Iga asi viis mind endast välja. Selleks polnud vaja midagi erilist.
Kuid ühel õhtul läksid asjad käest...
Kus mu rohi on? Kus see on?
Narkouimas olles haaras ta noa ja ähvardas oma naist tappa.
Ta põgenes kodust ega tulnud enam kunagi tagasi.
Tema lahkudes olin täiega kadunud ja hävinud mees.
Esimest korda elus tundsin end tõeliselt üksi.
Kaheks rebitud, teadmata, kuhu minna või kelle poole pöörduda.
Olin kaotanud kõik. Mul polnud mitte midagi.
Mu tervis oli sisuliselt null. Ma vaevu sõin midagi
ja ainult jõin ning tarbisin uimasteid.
Ja siis kaotasin veel kõige kallima... See oli mu elu kõige madalam hetk.
Samal ajal hakkas Louann ühe sõbraga kirikus käima,
võttes peagi ka Jeesuse vastu kui oma isikliku Päästja.
Püüdes meeleheitlikult taastada suhet oma naisega,
nõustus Kevin igal õhtul koos Louanniga telefoni teel palvetama.
Ja siis juhtus ühel õhtul midagi kohutavat.
Olime rääkinud ja palunud ning lõpetanud oma kõne,
kui korraga tundsin, et miski haaras mu pahkluudest kinni. See oli hirmutav.
Otsustasin naisele tagasi helistada ja kui me siis uuesti rääkisime,
leidis korraga aset suurim kõuekärgatus ja võimsaim välgusähvatus.
Otsekui Jumal oleks põrutanud rusikaga lauale ja öelnud:
"Täna õhtul mu Poeg päästab selle noore mehe!"
Nii et ma küsisin naiselt: "Mida ma teen, mida ma teen?"
ja ta vastas: "Palu Jeesusel tulla."
Ütlesin: "Jeesus Kristus, mu elu on sinu - tee sellega, mida tahad."
Jäin oma Piibli kohal magama,
kogedes esimest korda 31 aasta jooksul rahu.
Järgmisel hommikul oli Kevin uus mees.
2003.a. päästis ja tervendas Jumal mu läbi oma Poja Jeesuse Kristuse.
Peale 25.aastast sõltuvust, haigusi vaimseid häireid ja söömishäireid
vabastas Ta mu hetkega ilma ühegi kõrvalnähuta.
Kevini igatsus uimastite järele asendus uue näljaga.
Ma lausa ahmisin Jumala Sõna. Mu sees oli selline nälg selle järele.
Tahtsin kogu oma ärkveloleku aja saada teada, kes see oli,
kes tuli ja päästis mind.
Louann nägi seda trastilist muutust oma mehes ja tuli koju tagasi.
Nüüd teenivad nad koos Jumalat. Neil on tore kogudus ja palju sõpru.
Ja Kevin on täiesti alkoholi ja uimastite prii, mis tundus uskumatu!
Ükskõik mis, mida sa ka poleks teinud või mõelnud teha,
võib saada andestatud.
Jumala jaoks pole ükski probleem liiga suur, et see lahendada.
Me lihtsalt peame alistuma Tema ees ja andma Talle need asjad üle.
On tõsi, et Jumala jaoks pole miski liigraske.
Ükski su tegu pole andestamatu.
Ükski asi, mis hoiab sind praegu tagasi, pole tugevam Jeesuse nimest.
Jeesuse nimi on üle kõigi nimede ja iga põlv nõtkub selle ees.
See on see sama nimi,
mida nii sina kui paljud teised on appi hüüdnud
ja me oleme näinud selle muutvat väge.
Mistõttu liitu koos minuga, et hüüda selle nime poole.
Issand Jeesus, ma palun, et sa sekkuks mu olukorda.
Just sellesse, kus praegu olen ja mis tundub olema suurem kõigest.
Ma palun, et sa tuleks. Ma võib-olla ei näe ega kuule äikest,
aga ma usun, et oled tugevam kui kõik see, millega silmitsi seisan.
Tule mu ellu ja sellesse olukorda ning päästa mind.
Ma palun seda Su käest, Issand. Aamen.
Kui sul on mõni palvesoov või soovid meiega suhelda,
siis võta meiega ühendust meie kodulehe kaudu.
Jää meiega - me pole veel lõpetanud.
"Kui torm üle käib, siis pole enam õelat,
aga õigel on igavene alus." Õpetussõnad 10:25
Tänud, et olid koos meiega.
Oleks tore, kui meie sõpruskond laieneks, nii et võta meiega ühendust.
Oleks ütlemata tore kuulda sinust!
Me lõpetame Nigel Anderssoni bändi ja nende lauluga "Üleminek".
Loodan südamest, et enne meie järgmist kohtumist
koged sinagi pöördepunkti oma elus.
Kõike head ja õnnistusi!
Tõlge: Anne-Ly Raukas